Oktoober 2022

Oktoober 2022, kroonika. 2022. aasta oktoober algas laupäeval ja lõppes 31 ööpäeva pärast esmaspäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Lätis toimusid parlamendivalimised, mille parima tulemuse saavutas peaminister Krišjānis Kariņši juhitud valimisliit Uus Ühtsus. Indoneesias leidis aset Kanjuruhani staadioni tragöödia, mille käigus hukkus vähemalt 131 inimest ning sai vigastada enam kui 300 inimest. Ukraina väed vallutasid tagasi Lõmani linna. Peeti 2022. aasta Brasiilia üldvalimised. 30. oktoobril toimuvad kordusvalimised kahe enim hääli saanud presidendikandidaadi (Jair Bolsonaro ja Luiz Inácio Lula da Silva) vahel. Toimusid 2022. aasta Bulgaari parlamendivalimised. See oli neljas kord 18 kuu jooksul, mil riigis peeti parlamendivalimised. Kalle Rovanperä võitis autoralli maailmameistrivõistluste Uus-Meremaa etapi, millega kindlustas endale maailmameistri tiitli. Svante Pääbo pälvis Nobeli meditsiiniauhinna. Euroopa Liit lisas maksuparadiiside musta nimekirja Bahama ning Turksi ja Caicose. Koostööd mittetegeva alana lisati nimekirja Anguilla. Nimekirjast eemaldati Bermuda. Võrgukatkestuse tõttu jäi Bangladeshis 80% riigist elektrita. Sloveenia parlament legaliseeris samasooliste abielu. 8. juulil oli riigi ülemkohus otsustanud, et samasooliste abielude keelamine on vastuolus riigi põhiseadusega, ning andnud parlamendile kuus kuud, et seadus põhiseadusega kooskõlla viia. Nobeli füüsikaauhinna pälvisid prantslane Alain Aspect, ameeriklane John Clauser ja austerlane Anton Zeilinger. Nobeli keemiaauhinna pälvisid ameeriklased Carolyn Bertozzi ja Barry Sharpless ning taanlane Morten Meldal klikk-keemia arendamise eest. Malekeskkonna Chess.com uurimise kohaselt pettis Hans Niemann tõenäoliselt enam kui sajas internetis toimunud malemängus. Skandaal sai alguse, kui Niemannile kaotas male maailmameister Magnus Carlsen, kes süüdistas teda petmises. Toimus Krimmi silla plahvatus, mille tulemusel süttis raudteesillal olnud rongi seitse kütusetsisterni ja purunes kaks autosilla sillet. 2022. aasta 9. oktoobri õhurünnak Zaporižžja korterelamule Tulistamine Soloti sõjaväepolügoonis Pekingis algas Hiina Kommunistliku Partei 20. kongress. Su-34 allakukkumine Jeiskis Venemaal. Hävituslennuk kukkus pärast õhkutõusmist üheksakorruselisse kortermajja ja hukkus vähemalt 15 inimest. Elizabeth Truss astus pärast 45 päeva tagasi Ühendkuningriigi peaministri ametist, mis on lühim peaministriks oldud aeg riigi ajaloos. Tallinnas avati Konstantin Pätsi mälestusmärk. Eesti vanim Pulli asula sai vastava mälestusmärgi. Seal avati koera kuju, mille valmistas skulptor Simson von Seakyl. Pekingis lõppes Hiina Kommunistliku Partei 20. kongress. Su-30 allakukkumine Irkutskis, kus katselennul olnud hävituslennuk Su-30SM kukkus kahekorruselisse elumajja ja süttis põlema. Lõuna-Koreas hukkus Soulis halloween'i tähistamisel rüseluses 146 inimest ja sai viga enam kui 150. 2022. aasta droonirünnak Sevastopoli mereväebaasile Brasiilias toimus presidendivalimiste teine voor, kus kandideerisid ekspresident Luiz Inacio da Silva ja ametis olev president Jair Bolsonaro. Napi häälteenamusega võitis Lula da Silva. "Kalle Rovanperäst sai WRC ajaloo noorim maailmameister" ERR Sport, 1.–2. oktoober 2022 "Nobeli meditsiinipreemia pälvis Eesti juurtega Svante Pääbo" ERR Novaator, 3. oktoober 2022 "EU adds Anguilla, Bahamas, Turks and Caicos to tax blacklist" loop, 4. oktoober 2022 "Nearly All Of Bangladesh Without Electricity After Grid Failure" NDTV, 4. oktoober 2022 "Nobeli füüsikapreemia läks kvantmaailma inseneridele" ERR Novaator, 4. oktoober 2022. "Nobeli preemia läks sel aastal klikk-keemia pioneeridele" ERR Novaator, 5. oktoober 2022. "Uurimise kohaselt pettis Niemann tõenäoliselt enam kui sajas mängus" ERR Sport, 5. oktoober 2022 "Briti peaminister Liz Truss astus tagasi" ERR, 20. oktoober 2022 "Pulli küla sai Eesti vanima asulakoha tähistuse" ERR, 22. oktoober 2022 "Lõuna-Koreas hukkus halloweeni pidustustel rahvamassis 146 inimest" ERR, 29. oktoober 2022 "Lula valiti Brasiilia presidendiks, Bolsonaro kaotas" ERR, 31. oktoober 2022